Objava zahtevka za odobritev spremembe specifikacije proizvoda, ki ni manjša, v skladu s členom 50(2)(a) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2020/C 395/06)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek v treh mesecih od datuma te objave.

ZAHTEVEK ZA ODOBRITEV SPREMEMBE SPECIFIKACIJE PROIZVODA ZA ZAŠČITENE OZNAČBE POREKLA/ZAŠČITENE GEOGRAFSKE OZNAČBE, KI NI MANJŠA

Zahtevek za odobritev spremembe v skladu s prvim pododstavkom člena 53(2) Uredbe (EU) št. 1151/2012

„Volailles d’Ancenis“

EU št.: PGI-FR-0167-AM02 - 15.10.2019

ZOP ( ) ZGO (X)

1. Skupina vložnikov in pravni interes

Les Fermiers du Val de Loire Boulevard Pasteur BP 50262 44158 Ancenis Cedex FRANCIJA E-naslov: fermiersduvaldeloire@terrena.fr

Združenje „Les Fermmiers du Val de Loire“ sestavljajo gospodarski subjekti, ki izvajajo dejavnosti reje in zakola perutnine z ZGO „Volailles d‘Ancenis“, tako da ima pravni interes za vložitev tega zahtevka.

2. Država članica ali tretja država

Francija

3. Postavka v specifikaciji proizvoda, na katero se sprememba nanaša

☐ Ime proizvoda

☒ Opis proizvoda

☒ Geografsko območje

☒ Dokazilo o poreklu

☒ Metoda proizvodnje

☒ Povezava

☒ Označevanje

☒ Drugo – skupina vložnikov, nacionalne zahteve, nadzor

4. Vrsta sprememb

☐ Sprememba specifikacije proizvoda za registrirano ZOP ali ZGO, ki se ne šteje za manjšo v skladu s tretjim pododstavkom člena 53(2) Uredbe (EU) št. 1151/2012.

☒ Sprememba specifikacije proizvoda za registrirano ZOP ali ZGO, za katero enotni dokument (ali enakovredni dokument) ni bil objavljen, pri čemer se sprememba ne šteje za manjšo v skladu s tretjim pododstavkom člena 53(2) Uredbe (EU) št. 1151/2012.

5. Spremembe

5.1 Postavka „Opis proizvoda“

Naslednja določba postavke „Ime in vrsta proizvoda“ registracijskega dokumenta:

— „piščanec iz Ancenisa — beli piščanec (trup + kosi) — rumeni piščanec (trup + kosi) — črni piščanec

— pegatka iz Ancenisa (trup + kosi)

— puran iz Ancenisa

— kopun iz Ancenisa

— mlada kokoš iz Ancenisa — bela mlada kokoš — rumena mlada kokoš“;

naslednja določba postavke „Specifikacija proizvoda – 3.1 Opis proizvoda“ registracijskega dokumenta v točki 3.12 „Značilnosti trupov“:

„Najmanjša teža evisceriranih trupov brez drobovine je: najmanjša teža: piščanec : 1 000 g; pegatka : 850 g; puran : 2 300 g; kopun : 2 500 g; mlada kokoš : 1 600 g“;

naslednja določba postavke „Specifikacija proizvoda – 3.1 Opis proizvoda“ registracijskega dokumenta v točki 1. „Najnižja starost ob zakolu“:

„Najnižja starost perutnine ‚Volailles Fermières d’ANCENIS‘ ob zakolu je v skladu z najnižjo starostjo, navedeno v uradni tehnični dokumentaciji o oznaki za perutnino (Label volailles), ki jo je pripravilo ministrstvo za kmetijstvo“,

so črtane in v postavki „Opis proizvoda“ osnutka specifikacije proizvoda nadomeščene tako:

„,Volailles d’Ancenis‘ so ptice iz reda Galliformes. Pripadajo različnim družinam, h katerim prištevamo več vrst živali:

— piščanca, mlado kokoš, kopuna,

— pegatko, kopuna pegatke,

— purana.

Vsi izvirajo iz trpežnih, počasi rastočih pasem, ki omogočajo dolgo rejo in zakol na meji spolne zrelosti, s čimer se zagotavlja optimalna kakovost (mesnatost in organoleptične lastnosti).“

„Glede na proizvodnjo so lastnosti končnih proizvodov naslednje: Najmanjša teža eviscerirani in brez drobovine Barva mesa in kože Barva nog Piščanec 1 kg rumena ali bela rumena, bela ali črna Pegatka 0,850 kg bež črna Kopun 2,5 kg rumena ali bela rumena ali bela Kopun pegatke 1,4 kg bež črna Mlada kokoš 1,6 kg rumena ali bela rumena ali bela Puran (samo purica) 2,3 kg rumena ali bela črna“

Različne določbe so črtane in nadomeščene z novimi, oblikovno spremenjenimi določbami, medtem ko so ohranjene iste zahteve glede najmanjše teže evisceriranih trupov brez drobovine in fenotipov (stolpca: „Barva mesa in kože“ in „Barva nog“). Vsebinska sprememba pri tej postavki je, da je vrstam, za katere se lahko uporablja ZGO „Volailles d’Ancenis“, dodan kopun pegatke.

Zgodovinsko gledano je ta proizvodnja del reje praznične perutnine na geografskem območju z ZGO „Volailles d’Ancenis“. Sčasoma je postala vse pomembnejša. V regiji se že več kot 20 let vsako leto v rejo da od 10 do 20 tisoč pegatk in približno toliko jih je tudi prodanih. Gre za kopune pegatke, ki se nato redijo za prodajo ob praznikih ob koncu leta. Potek in postopki njihove reje so podobni kot pri reji kopunov (kopun piščanca) in pegatke z oznako „Volailles d’Ancenis“. Značilnosti te vrste so nato opisane kot pri drugih dovoljenih vrstah, in sicer so navedeni fenotipi, najmanjša teža, navedba, da gre za trpežne, počasi rastoče pasme.

Pri seznamu vrst, dovoljenih za razsek, so naslednja določba postavke „Ime in vrsta proizvoda“ registracijskega dokumenta, ki opredeljuje vrste, dovoljene za razsek:

— „piščanec iz Ancenisa — beli piščanec (trup + kosi) — rumeni piščanec (trup + kosi) — črni piščanec

— pegatka iz Ancenisa (trup + kosi)

— puran iz Ancenisa

— kopun iz Ancenisa

— mlada kokoš iz Ancenisa — bela mlada kokoš — rumena mlada kokoš“;

kar zadeva dovoljene predstavitve celih kosov, naslednja določba postavke „Specifikacija proizvoda – 3.1 Opis proizvoda“ registracijskega dokumenta v točki 3. „Predstavitev proizvodov“:

„Perutnina je predstavljena in se prodaja v celih trupih in v kosih. 3.1 Trupi 3.11 Perutninski trupi se dajo v prodajo v eni od naslednjih oblik: — delno eviscerirani, — eviscerirani z drobovino, — eviscerirani brez drobovine“;

in naslednja določba postavke „Specifikacija proizvoda – 3.1 Opis proizvoda“ registracijskega dokumenta v točki 3.12 „Značilnosti trupov“:

„Perutninski trupi morajo biti razvrščeni v razred A“,

črtane in nadomeščene z naslednjo določbo:

„Celi kosi so pridobljeni iz trupov razreda A.

Ker je razvrstitev perutninskih kosov neodvisna od razvrstitve celih trupov, so lahko kosi pridobljeni iz trupov, ki imajo majhne pomanjkljivosti (zaradi česa jih ni mogoče uvrstiti v razred A), vendar pa morajo biti uporabljeni kosi v skladu z merili za predstavitev razreda A.

Celi kosi so lahko v obliki:

— ‚pripravljeni za peko‘ (oskubljeni, eviscerirani, brez glave in s spodnjim delom nog ali brez njega), pakirani v prozorno folijo, v kontrolirani atmosferi ali vakuumsko,

— ‚z odstranjenim črevesjem‘ (oskubljeni, eviscerirani, z glavo, nogami in drobovino).

Perutnina se trži sveža ali zamrznjena.

Perutninska drobovina (srce, mlinček in jetra) se trži sveža ali zamrznjena.“

Različne določbe so črtane in nadomeščene z novimi, oblikovno spremenjenimi določbami. Vsebinska sprememba v tej postavki zadeva možnost prodaje vse perutnine, zajete z ZGO „Volailles d’Ancenis“, v kosih. Ta možnost trženja vseh vrst v kosih bi panogi omogočila, da se prilagodi novim potrošniškim navadam, kot so razvidne iz nedavnih raziskav o potrošnji (WorldpanelKantar, 2017). Potrošniki so taki predstavitvi zelo naklonjeni zaradi njene praktičnosti. 30 % perutnine, vzrejene na kmetijah, se proda v kosih. Tako kot pri hitrem zamrzovanju omogoča prodaja perutnine v kosih razvoj novih priložnosti te panoge v sektorju prehranjevanja zunaj gospodinjstva, pa tudi razvoj izvoza in uporabe te perutnine kot surovine za izdelavo proizvodov.

Povzetek, ki je zdaj v obliki enotnega dokumenta, je spremenjen v točki 3.2, da se upoštevajo te spremembe. Črtana je naslednja določba:

„Opis: Perutninski trupi ali kosi s čvrstim mesom in odličnimi organoleptičnimi lastnostmi živali, zaklanih v starosti blizu spolne zrelosti.“

Nadomeščena je z naslednjo določbo:

„,Volailles d’Ancenis‘ so ptice iz reda Galliformes. Pripadajo različnim družinam, h katerim prištevamo več vrst živali:

— piščanca, mlado kokoš, kopuna,

— pegatko, kopuna pegatke,

— purana.

Vsa perutnina izvira iz trpežnih, počasi rastočih pasem, ki omogočajo dolgo rejo in zakol na meji spolne zrelosti, s čimer se zagotavlja optimalna kakovost (mesnatost in organoleptične lastnosti).

Reja poteka na prostem, na zatravljenih in gozdnatih površinah, ki so ugodne za naravno značilnost teh pasem, da raziskujejo površine.

Za perutnino „Volailles d’Ancenis“ je značilen okrogel trup z zaobljenimi fileji in debelejšimi sloji maščobe ob strani beder ter obeh straneh prsnice.

Glede na proizvodnjo so lastnosti končnih proizvodov naslednje:

Najmanjša teža Barva mesa in kože Barva nog Piščanec 1 kg rumena ali bela rumena, bela ali črna Pegatka 0,850 kg bež črna Kopun 2,5 kg rumena ali bela rumena ali bela Kopun pegatke 1,4 kg bež črna Mlada kokoš 1,6 kg rumena ali bela rumena ali bela Puran 2,3 kg rumena ali bela črna“

5.2 Postavka „Geografsko območje“

Naslednja določba postavke „3.3 Opredelitev geografskega območja“:

„3.31 Geografsko območje Obsega departma LOIRE-ATLANTIQUE in zahodni del departmaja MAINE et LOIRE (glej zemljevid). Seznam KANTONOV, ki sestavljajo geografsko območje: LOIRE ATLANTIQUE, kantoni: ANCENIS VALLET LIGNE VERTOU RIAILLE ST ETIENNE DE MONTLUC ST MARS LA JAILLE SAVENAY VARADES ST NICOLAS DE REDON BLAIN GUEMENE PENFAO CHATEAUBRIANT ST GILDAS DES BOIS DERVAL ROUGE MOISDON LA RIVIERE HERBIGNAC NORT SUR ERDRE GUERANDE NOZAY MONTOIR DE BRETAGNE ST JULIEN DE VOUVANTES LE PELLERIN AIGREFEUILLE SUR MAINE ST PERE EN RETZ BOUAYE PORNIC CARQUEFOU BOURGNEUF EN RETZ LA CHAPELLE SUR ERDRE MACHECOUL CLISSON ST PHILBERT DE GRANDLIEU LE LOUROUX BOTTEREAU LEGE MAINE ET LOIRE: CANDE CHOLET LE LION D’ANGERS MONTFAUCON POUANCE MONTREVAULT SEGRE ST FLORENT LE VIEIL CHALONNES SUR LOIRE ANGERS LE LOUROUX BECONNAIS PONTS DE CE ST GEORGES SUR LOIRE VIHIERS THOUARCE TIERCE BEAUPREAU CHATEAUNEUF/SARTHE CHAMPTOCEAUX MONTREUIL BELLAY CHEMILLE“

je nadomeščena z naslednjim besedilom:

„Reja perutnine ,Volailles d’Ancenis‘ poteka od starosti enega dneva do njene odstranitve za zakol. Reja perutnine v zaprtih prostorih in na prostem poteka na geografskem območju z ZGO ‚Volailles d’Ancenis‘, ki na podlagi uradnega geografskega kodeksa iz leta 2019 obsega ozemlje naslednjih občin:

celoten departma Loire-Atlantique;

departma Maine-et-Loire:

celotne občine:

Angers, Angrie, Armaillé, Aubigné-sur-Layon, Avrillé, Beaucouzé, Beaulieu-sur-Layon, Beaupreau en Mauges, Bécon-les-Granits, Bégrolles-en-Mauges, Béhuard, Bellevigne-en-Layon, Blaison-Saint-Sulpice, Bouchemaine, Bouillé-Ménard, Bourg-l'Evêque, Briollay, Candé, Cantenay-Épinard, Carbay, Cernusson, Challain-la-Potherie, Chalonnes-sur-Loire, Chambellay, Champtocé-sur-Loire, Chanteloup-les-Bois, Chaudefonds-sur-Layon, Chazé-sur-Argos, Cheffes, Chemillé en Anjou, Chenillé-Champteussé, Cholet, Cléré-sur-Layon, Coron, Denée, Doué-en-Anjou, Écouflant, Écuillé, Erdre-en-Anjou, Feneu, Grez-Neuville, Ingrandes-Le Fresne-sur-Loire, Juvardeil, La Jaille-Yvon, La Plaine, La Possonnière, La Romagne, La Séguinière, La Tessoualle, Le Lion-d'Angers, Le May-sur-Èvre, Le Plessis-Grammoire, Les Cerqueux, Les Garennes-sur-Loire, Les Hauts-d’Anjou, Les Ponts-de-Cé, Loiré, Longuenée-en-Anjou, Lys-Haut-Layon, Mauges-sur-Loire, Maulévrier, Mazières-en-Mauges, Miré, Montilliers, Montreuil-Juigné, Montreuil-sur-Loir, Montreuil-sur-Maine, Montrevault sur Èvre, Mozé-sur-Louet, Mûrs-Érigné, Nuaillé, Ombrée-d'Anjou, Orée-d'Anjou, Passavant-sur-Layon, Rives-du-loir-en-Anjou, Rochefort-sur-Loire, Saint-Augustin-des-Bois, Saint-Barthélemy-d'Anjou, Saint-Christophe-du-Bois, Saint-Clément-de-la-Place, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Jean-de-la-Croix, Saint-Lambert-la-Potherie, Saint-Léger-de-Linières, Saint-Léger-sous-Cholet, Saint-Martin-du-Fouilloux, Saint-Melaine-sur-Aubance, Saint-Paul-du-Bois, Saint-Sigismond, Sarrigné, Savennières, Sceaux-d'Anjou, Segré-en-Anjou Bleu, Sèvremoine, Somloire, Soulaines-sur-Aubance, Soulaire-et-Bourg, Thorigné-d'Anjou, Tiercé, Toutlemonde, Trélazé, Trémentines, Val d'Erdre-Auxence, Val-du-Layon in Verrières-en-Anjou;

del občin:

Brissac-Loire-Aubance (ozemlja nekdanjih občin Les Alleuds, Brissac-Quincé, Charcé-Saint-Ellier, Luigné, Saint-Rémy-la-Varenne, Saint-Saturnin-sur-Loire, Saulgé-l’Hopital in Vauchrétien), Loire-Authion (ozemlje nekdanjih občin Andard, La Bohalle, La Daguenière in Saint-Mathurin-sur-Loire), Morannes-sur-Sarthe-Daumeray (ozemlje nekdanje občine Chemiré-sur-Sarthe), Terranjou (ozemlje nekdanjih občin Chavagnes in Notre-Dame-d’Allençon);

departma Deux-Sèvres:

Adilly, Airvault, Allonne, Amailloux, Argentonnay, Aubigny, Availles-Thouarsais, Azay-Sur-Thouet, Beaulieu-Sous-Parthenay, Boisme, Bouille-Saint-Paul, Boussais, Bressuire, Bretignolles, Cerizay, Cersay, Chanteloup, Chatillon-Sur-Thouet, Chiche, Cirières, Clave, Clessé, Combrand, Coulonges-Thouarsais, Courlay, Faye-L'Abbesse, Fénery, Geay, Genneton, Glenay, Gourgé, La Boissière-en-Gâtine, La Chapelle-Bertrand, La Chapelle-Saint-Laurent, La Forêt-Sur-Sèvre, La Petite-Boissière, La Peyratte, L'Absie, Lageon, Largeasse, Le Pin, Le Retail, Le Tallud, Les Châtelliers, Les Forges, Lhoumois, Loretz-d’Argenton, Louin, Luché-Thouarsais, Luzay, Maisontiers, Massais, Mauleon, Menigoute, Moncoutant-sur-Sèvres, Montravers, Neuvy-Bouin, Nueil-Les-Aubiers, Parthenay, Pierrefitte, Pompaire, Pougne-Hérisson, Reffannes, Saint-Amand-sur-Sèvre, Saint-André-sur-Sèvre, Saint-Aubin-Du-Plain, Saint-Aubin-Le-Cloud, Saint-Clémentin, Sainte-Gemme, Sainte-Verge, Saint-Germain-De-Longue-Chaume, Saint-Jacques-De-Thouars, Saint-Jean-De-Thouars, Saint-Lin, Saint-Loup-Lamaire, Saint-Martin-Du-Fouilloux, Saint-Maurice-Étusson, Saint-Pardoux-Soutiers, Saint-Paul-En-Gâtine, Saint-Pierre-Des-Échaubrognes, Saint-Varent, Saurais, Secondigny, Thouars, Trayes, Vasles, Vausseroux, Vautebis, Vernoux-En-Gâtine, Viennay, Vouhé in Voultegon;

departma Vendée:

Bazoges-en-Paillers, Beaurepaire, Chanverrie, Cugand, La Bernardière, La Boissière-de-Montaigu, La Bruffière, La Gaubretière, Les Landes-Genusson, Mortagne-sur-Sèvre, Saint-Aubin-des-Ormeaux, Saint-Laurent-sur-Sèvre, Saint-Malô-du-Bois, Saint-Martin-des-Tilleuls, Tiffauges, Treize-Septiers in Treize-Vents.“

Opredelitev geografskega območja je spremenjena. Ta sprememba ustreza razširitvi geografskega območja na jugu njegove sedanje meje na del departmajev Vendée, Deux-Sèvres in Maine-et-Loire ter umiku nekaterih občin, ki niso v skladu z načeli opredelitve območja, navedenimi v tej postavki in v delu „Utemeljitev povezave z geografskim okoljem“ veljavne specifikacije proizvoda in predlagane spremenjene specifikacije proizvoda. Neizpolnjevanje teh meril za opredelitev območja temelji med drugim na dejstvu, da na teh ozemljih ni vpliva mešane rastlinske pridelave in živinoreje v pokrajini s sistemom zaprtih polj (bocage), ampak je to v bistvu vinogradniško območje.

Opozoriti je treba, da so merila za opredelitev geografskega območja z ZGO „Volailles d’Ancenis“ večinoma naravni dejavniki (območje, ki ga sestavljajo porečja, usmerjena proti reki Loari od njenega ustja do doline reke Loir na severu Angersa, podlaga, ki je del Armorikanskega masiva, oceansko podnebje, ki je pozimi hkrati blago in vlažno, poleti pa precej toplo in sončno brez pretirane suše) in v manjši meri človeški dejavniki, ki se zdijo odločilni (pomen sistemov gospodarjenja tipa mešane rastlinske pridelave in živinoreje, kamor spada reja perutnine, pokrajina s sistemom zaprtih polj na tako opredeljenem območju, vzpostavitev in pomen objektov za rejo perutnine, zgodovina skupine „Fermiers du Val de Loire“, ki spodbuja, organizira in strukturira perutninsko panogo na tem območju).

Ta sprememba geografskega območja tako omogoča, da je geografsko območje bolj povezano in skladno s temeljnimi značilnostmi povezave z geografskim območjem z ZGO „Volailles d‘Ancenis“.

Nazadnje je ta postavka „geografsko območje“ tudi oblikovno zelo preoblikovana, saj je bilo ob pripravi specifikacije proizvoda območje opisano s seznamom kantonov in ne občin. Ker se opredelitve kantonov in njihova imena spreminjajo pogosteje kot občine, so se francoski organi odločili, da v specifikacijo proizvodov vključijo seznam občin in ne seznama kantonov. Ta besedilna sprememba ne vpliva na opredelitev večjega dela geografskega območja.

Na kratko je geografsko območje z ZGO „Volailles d’Ancenis“ spremenjeno in preoblikovano takole:

— dodanih je 97 občin departmaja Deux-Sèvres,

— dodanih je 17 občin departmaja Vendée,

— črtanih je 13 občin departmaja Maine-et-Loire, ki ležijo v regiji Saumur.

Rejcem s tega območja so skupne kmetijske prakse, značilne za kmetijska gospodarstva, ki se ukvarjajo z mešano rastlinsko pridelavo in živinorejo v tej obsežni pokrajini s sistemom zaprtih polj. Zanjo je značilno blago oceansko podnebje, ki omogoča, da gre lahko perutnina pozimi že zgodaj na prosto. Ta podnebna merila v vseh pogledih ustrezajo podnebju Armorikanskega masiva.

Zato so bile občine departmaja Maine-et-Loire umaknjene, ker ležijo v Pariški kotlini, v kateri so drugačne značilnosti okolja in vrste proizvodnje (vinogradi, žita itd.).

Povzetek, ki je zdaj v obliki enotnega dokumenta, je spremenjen v postavki „4. Jedrnata opredelitev geografskega območja“, da bi se upoštevale zgornje spremembe.

Naslednja določba v povzetku:

„(c) Geografsko območje: departma Loire-Atlantique in zahodni del departmaja Maine et Loire,“

je črtana. Da bi bil enotni dokument jedrnat, a hkrati tudi točen, je v enotnem dokumentu namesto seznama občin naveden seznam kantonov ali departmajev, kadar so zajeti v celoti. Geografsko območje, predlagano v osnutku specifikacije proizvoda in enotnem dokumentu, se razlikuje v nomenklaturi, po obsegu pa je enako.

Naslednja določba postavke „3.3 Geografsko območje“

„3.32 To geografsko območje ustreza porečju spodnjega toka reke Loare: reka Loara na sredini ločuje geografsko območje, opredeljeno v točki 3.31. Od Angersa so glavni pritoki v spodnjem toku reke Loare naslednji: 1- pritoki na desnem bregu: — Maine, v katero se stekajo Mayenne, Sarthe in Loir, — Erdre; 2- pritoki na levem bregu: — Layon, — Evre, — Divatte, — Sèvre Nantaise, v katero se steka Petite Moine, — Acheneau. Opozoriti je treba tudi na močvirji Brière severno od reke Loare (severno od St. Nazaira) in Petit Mars (severno od Nantesa) ter jezero Grand Lieu (južno od Nantesa). 3.33 To geografsko območje ima zelo BLAGO in VLAŽNO podnebje. Zahodna stran geografskega območja meji na Atlantski ocean (zemljevid v Prilogi 1). Reka vpliva na podnebne razmere POREČJA za ANGERSOM (vpliv močvirij se zazna ob bregovih reke več kot 80 km gorvodno od ustja). To posebej vlažno podnebje je značilno za geografsko območje – JOACHIM du BELLAY (1522–1560), rojen v kraju LIRE – 3 km južno od Ancenisa, v pesmi z naslovom Regrets du pays Natal (Domotožje) opeva ‚Douceur Angevine‘ (Blagost anžujske dežele). Na zemljevidu ‚Podnebne regije v Franciji‘ v Prilogi 2 iz knjige ‚Podnebje v Franciji‘ avtorja Raymonda ARLERYJA je prikazana enotnost reliefa opisanega geografskega območja in njegova velika podnebna homogenost z oceanskim vplivom (vpliv reke in njenih pritokov potiska podnebni prehod proti vzhodu za Angers);“

in naslednja določba postavke „3.3 Geografsko območje“

„3.35 Enotnost, skladnost opredeljenega geografskega območja torej temelji na naslednjih glavnih elementih: 1. geografsko območje je opredeljeno okoli rečne osi: reka Loara ločuje geografsko območje od Angersa v dva praktično enaka dela; 2. Loara in njeni številni pritoki ustvarjajo gosto vodno mrežo, ki sestavlja porečje spodnjega toka Loare; 3. vpliv morja zaradi Loare in goste vodne mreže prodira globoko v opredeljeno geografsko območje in mu zagotavlja podnebno enotnost (posebej blago in vlažno podnebje); 4. vsi objekti za rejo in zakol so na opredeljenem geografskem območju,“

sta nadomeščeni z naslednjo določbo:

„Jedrnata predstavitev geografskega območja: Geografsko območje z ZGO ‚Volailles d’Ancenis‘ zajema celotno spodnjo dolino reke Loare od njenega ustja do doline reke Loir severno od Angersa in doline reke Sèvre nantaise na jugu. Relief je valovit in poteka po precej gosti mreži rek, ki se stekajo v Loaro. Z geološkega vidika leži območje na zadnjem delu Armorikanskega masiva. Prav tako je območje del francoskih pokrajin s sistemom zaprtih polj, gosto obraslih z živo mejo, kjer je zelo razširjen dob.“

Določbe, kot so oblikovane v specifikaciji proizvoda z ZGO „Volailles d’Ancenis“, se zdijo zelo podrobne in odveč, ker so isti elementi večkrat obravnavani v istem besedilu. Predlagano besedilo omogoča ohraniti ključne elemente opisa geografskega območja v skrajšani obliki. Poleg tega so ti številni elementi v zvezi z opisom značilnosti geografskega območja v povezavi s proizvodom povzeti v predlaganem besedilu postavke „Utemeljitev povezave z geografskim okoljem“ predlagane specifikacije proizvoda.

Črtana je naslednja določba:

„3.34 Vsi objekti za rejo perutnine ‚Volailles d’Ancenis‘ so na geografskem območju, opredeljenem v točki 3.31 OPOMBA: DRUGA PODJETJA NA GEOGRAFSKEM OBMOČJU KLAVNICE: ETS GICQUEL La Charlotte 44540 ST MARS LA JAILLE (15 km severno od Ancenisa) ETS PROVOLOIRE Zone de l’Hermitage 44150 ANCENIS TOVARNA ŽIVIL: LA CANA La Noëlle 44150 ANCENIS VALILNICE: ETS GRELIER La Bohardière 49290 ST LAURENT DE LA PLAINE (20 km jugozahodno od Angersa) Ets GAUGUET 44540 LE PIN (20 km severno od Ancenisa).“

V tem delu so predstavljena podjetja (razen podjetij za rejo), ki so bila ob vložitvi zahtevka za priznanje ZGO „Volailles d’Ancenis“ na geografskem območju. Ta del ne nalaga nobene obveznosti in ne velja več. To črtanje je torej formalno.

5.3 Postavka „Dokazilo o poreklu“

Elementi v zvezi s sledljivostjo, ki so bili v specifikaciji proizvoda, so bili omejeni na spremljanje številke etiket s strani nadzornega organa, na katerih je bilo združenih nekaj delnih informacij iz specifikacije proizvoda.

Nadomeščeni so z določbami, ki opredeljujejo:

— vključena so podrobna pravila za opredelitev gospodarskih subjektov, ki se želijo vključiti v proizvodnjo perutnine „Volailles d’Ancenis“ v vseh fazah (rejci in klavci),

— sistem sledljivosti, ki potrošnikom zagotavlja, da proizvod „Volailles d’Ancenis“ dejansko ustreza značilnostim, certificiranim z ZGO. Sledljivost pomeni, da se informacije, ki so potrebne in zadostujejo za poznavanje porekla in sestave proizvoda, ohranijo skozi vse faze njegove proizvodnje, predelave in distribucije. Poreklo je zagotovljeno z identifikacijo proizvodov in sistemom sledljivosti predhodnih in poznejših faz,

— sistem opredeljuje in omogoča, da se v preglednici povzamejo zahtevani dokumenti in evidence ter vsaj pričakovane informacije na vsaki stopnji življenjske dobe proizvoda (valjenje, reja, odstranitev, prevzem, zakol, pakiranje, razsek). Ti dokumenti morajo biti na voljo uradnikom, pristojnim za nadzor.

S tem novim popolnejšim besedilom se izboljšuje sledljivost proizvoda.

5.4 Postavka „Metoda proizvodnje“

V specifikaciji proizvoda je črtana naslednja določba:

„3.2 Metoda proizvodnje Proizvodi, za katere se lahko uporablja zaščitena geografska označba ‚Volailles d‘ANCENIS‘, morajo v celoti ustrezati (X): — specifikaciji proizvoda iz Uredbe Komisije (EGS) št. 1538/91, spremenjeni z Uredbo z dne 22. oktobra 1993 (281/93), v zvezi z uporabo navedbe: tradicionalna prosta reja na etiketah, — tehnični dokumentaciji LABEL, ki jo je pripravilo francosko ministrstvo za kmetijstvo in ribištvo, ki določa minimalna merila za pridobitev naslednjih oznak Label Avicoles: — pitovni piščanec, — razsek pitovnega piščanca, — pegatka, — razsek pegatke, — puran, — mlada kokoš, — kopun; tehničnim predpisom Label Avicoles, ki so na voljo na sedežu združenja SEVRE ET LOIRE QUALITE in homologirani pod naslednjo številko: — beli domači piščanec št. 08-76 + dodatek o razseku — črni domači piščanec št. 04-80 — rumeni domači piščanec št. 14-87 + dodatek o razseku — črni domači puran št. 04-86 — domača pegatka: št. 60-88 + dodatek o razseku — domači kopun št. 29-89 — bela domača mlada kokoš št. 12-91 — rumena domača kokoš št. 13-91.“

Nadomeščena je z naslednjo določbo:

„5.1 Uporabljene pasme Uporabljajo se trpežne, počasi rastoče pasme. Perutnina je tako prilagojena dolgi reji in reji na prostem; tako najbolje izkoristi površine na prostem. Pasme, izbrane za rejo perutnine ‚Volailles d’Ancenis‘, omogočajo rejo perutnine z naslednjimi fenotipi: Reja Fenotip Beli piščanec, kopun belega piščanca, bela mlada kokoš Rjavkasto perje, bele noge in koža Rumeni piščanec, kopun rumenega piščanca rumena mlada kokoš Rjavkasto perje, rumene noge in koža Črni piščanec Črno perje, črne noge in bela koža Pegatka, kopun pegatke Sivo perje s črnimi črtami; svetlejši ali temnejši spodnji deli nog Puran Črno perje, bela koža Črno perje, rumena koža Bronasto perje, bela koža“

Ta sprememba besedila omogoča ohraniti ista pojasnila glede fenotipov perutnine, ki izpolnjujejo pogoje za pridobitev ZGO „Volailles d’Ancenis“, oziroma jih še dodatno pojasniti glede kopunov piščanca, pegatke in purana. Dodan je tudi opis fenotipa za kopuna pegatke, ki ima enak fenotip kot pegatka. Ta sprememba besedila omogoča tudi črtanje sklicevanj na številke specifikacij proizvoda za oznako Label rouge, ki so se v preteklosti uporabljale za perutnino „Volailles d’Ancenis“ in so večinoma neveljavne.

V osnutku specifikacije proizvoda je dodan del 5.2 „Način reje“:

„5.2 Način reje Reja perutnine ‚Volailles d’Ancenis‘ je prosta reja: perutnina ima pri določeni starosti možnost izhoda na prosto. Za vsako proizvodno serijo se določi tudi najnižja starost za zakol. Zato so objekti opremljeni z odprtinami, ki so odprte od devetih zjutraj do mraka. Najvišja starost za izhod na prosto Najnižja starost ob zakolu Piščanec 37 Od 37. do 42. dneva je pozimi mogoče prilagoditi urnik. 81 Pegatka 56 94 Kopun 42 150 Kopun pegatke 56 150 Mlada kokoš 42 120 Puran 56 140“

V osnutku specifikacije proizvoda je dodan del 5.3 „Objekt in površine za rejo“:

„5.3 Objekt in površine za rejo Objekti za rejo so majhni, površine največ 400 m2, razen za rejo puranov, katerih površina lahko znaša 500 m2. So svetli in perutnini zagotavljajo izhod na prosto prek odprtin v razmerju najmanj 4 metre odprtine na 100 m2 talne površine. Pri tem mora biti upoštevana največja gostota za vsak tip perutnine: Največje število živali/m2 Piščanec 11 Pegatka 13 Puran 6,25

Največje število živali/m2 v objektu od vzpostavitve do dneva delne odstranitve Največje število živali/m2 v objektu od dneva delne odstranitve do najnižje starosti za zakol (1) Kopun 11 6,25 Kopun pegatke 13 10 Mlada kokoš 11 9 Delna odstranitev ali redčenje: praksa delitve serije pri reji z dolgo dobavno verigo. (1) Med dnevom delne odstranitve in najnižjo starostjo živali za zakol ne sme preteči manj kot: — 58 dni za kopune, — 49 dni za kopune pegatke, — 28 dni za mlade kokoši. Od 35. dneva reje se jati piščancev, kopunov piščanca in mladih kokoši na steljo v objektu vsak dan razdeli žito (najmanj 250 kg/objekt površine 400 m2/serijo). Najpozneje 42. dan reje se v objektih za rejo piščancev in pegatk namestijo gredi: skupna dolžina gredi za perutnino je najmanj 128 m po objektu površine 400 m2. Hkrati se živalim zagotovijo predmeti za kljuvanje, kot so vrvice. Površina odprtega izpusta mora biti dovolj velika, da se lahko perutnini ‚Volailles d’Ancenis‘ zagotovi najmanjša površina za vsako rejo: Najmanjša površina odprtega izpusta na žival Piščanec 2 m2 Pegatka 2 m2 Puran 6 m2

Najmanjša površina odprtega izpusta na žival od vzpostavitve do dneva delne odstranitve Najmanjša površina odprtega izpusta na žival od dneva delne odstranitve do najnižje starosti za zakol (1) Kopun 2 m2 4 m2 Kopun pegatke 2 m2 3 m2 Mlada kokoš 2 m2 3 m2 Delna odstranitev ali redčenje: praksa delitve serije pri reji z dolgo dobavno verigo. (1) Med dnevom delne odstranitve in najnižjo starostjo živali za zakol ne sme preteči manj kot: — 58 dni za kopune, — 49 dni za kopune pegatke, — 28 dni za mlade kokoši. Odprti izpust je nasproti odprtin za izhod živali in je obrasel z najmanj 200 linearnimi metri žive meje ali enakovredno z drevesi glede na njihovo senco na tleh.“

V osnutku specifikacije proizvoda je dodan del 5.4 „Krma za perutnino“:

„5.4 Krma za perutnino Krmo za perutnino ‚Volailles d’Ancenis‘ sestavljajo izključno rastline, minerali in vitamini, od katerih je razen aditivov najmanj 70 % žit in proizvodov iz žit. V celotnem obdobju pitanja (po 28 dnevih) se perutnini daje najmanj 12 % žit v celem zrnju, s čimer se spodbuja delovanje mlinčka in izpolnijo njene naravne potrebe. Delež proizvodov iz žit je največ 15 % vseh žit in proizvodov iz žit. Največji delež vseh maščob v krmi je omejen na 6 %. Različne kategorije surovin, ki sestavljajo krmo, so: — žitna zrna in iz žit pridobljeni proizvodi, — oljna semena ali plodovi in iz njih pridobljeni proizvodi; pri rastlinskih oljih se uporabljajo samo surova in rafinirana olja; — semena stročnic in iz njih pridobljeni proizvodi, — gomolji in korenine ter iz njih pridobljeni proizvodi, — druga semena in plodovi, kot na primer grozdje, ter iz njih pridobljeni proizvodi, — krmne rastline, voluminozna krma in iz njih pridobljeni proizvodi, kot na primer lucerna in iz nje pridobljeni proizvodi, — druge rastline, alge in iz njih pridobljeni proizvodi, — rudninske snovi in iz njih pridobljeni proizvodi, — (stranski) proizvodi fermentacije mikroorganizmov: neaktivni pivski kvas, gojen na rastlinski podlagi, — drugo: proizvodi predelave rastlin, proizvodi predelave začimb, — proizvodi predelave zelišč.“

Z deli 5.2 „Način reje“, 5.3 „Objekti in površine za rejo“ in 5.4 „Krma za perutnino“, dodanimi v specifikacijo proizvoda, je mogoče zapisati dejanske prakse rejcev perutnine z ZGO „Volailles d’Ancenis“ in tako zagotoviti strog nadzor nad njimi.

Te prakse so prilagojene temeljnim posebnostim geografskega območja in proizvoda, to so uporaba počasi rastočih pasem, ki omogočajo raziskovanje površin, prisotnost odprtih izpustov, ki ustrezajo značilnostim pokrajine s sistemom zaprtih polj (poraslost z živo mejo in drevesi, gosta vodna mreža), krma, v kateri prevladuje žito, ki je na voljo zaradi reje na območju z mešano rastlinsko pridelavo in živinorejo, kjer je žito pomembna vrsta krme. To žito se jati delno razdeli v objektih za rejo. Nazadnje, zaradi blagega podnebja gre lahko perutnina na prosto prej kot druga perutnina proste reje.

Določba, da zakol poteka na geografskem območju, je črtana:

„VSI OBJEKTI ZA REJO in ZAKOL SO NA OPREDELJENEM GEOGRAFSKEM OBMOČJU.“

Zahteva, da je klavnica na geografskem območju, je črtana, ker se zdi, da vse več klavnic zapira svoja vrata; trenutno je na geografskem območju več klavnic, kar pa bi se lahko v nekaj letih spremenilo in panoga bi se znašla v zapletenem položaju.

Dodane so naslednje določbe:

„5.5 Pogoji za odstranitev in prevoz perutnine Pred odstranitvijo perutnine iz objekta za rejo morajo biti živali najmanj pet ur tešče, da se zagotovi dobra izpraznjenost prebavnega trakta. Prevoz med krajem reje in klavnico ne sme trajati več kot tri ure, da se zagotovi dobro počutje živali. 5.6 Čakanje pred zakolom Po prevozu se upošteva najmanj 30-minutno čakanje, da si perutnina opomore.“

Te določbe omogočajo zagotavljanje upoštevanja minimalnih pogojev dobrega počutja živali, ki vplivajo na lastnosti proizvoda.

5.5 Postavka „Povezava“

V veljavni specifikaciji proizvoda ima del o povezavi številne poddele. Ti so v postavki „Utemeljitev povezave z geografskim okoljem“ specifikacije proizvoda v celoti napisani na novo, da bi se jasneje predstavila povezava med perutnino „Volailles d’Ancenis“ in njenim geografskim območjem, ne da bi bil opis vsebinsko spremenjen. Povezava med geografskim območjem in proizvodom namreč temelji na slovesu in posebnostih proizvoda. Sloves imena se je namreč v preteklosti lahko razvil zaradi značilnosti okolja (pokrajina s sistemom zaprtih polj, močan hidrografski sistem območja, blago podnebje) in značilnosti, povezanih s strokovnim znanjem in izkušnjami gospodarskih subjektov (zgodnji izhod živali na prosto, krma, rastlinje na površinah na prostem).

V to postavko je vključen en odstavek, v katerem je pojasnjena osnova povezave z geografskim poreklom: „Povezava s poreklom perutnine ‚Volailles d’Ancenis‘ temelji na njenem slovesu in posebnostih proizvoda, povezanih s strokovnim znanjem in izkušnjami rejcev.“

Postavka je nato razdeljena v tri dele:

— V delu „posebnosti geografskega območja“ so povzeti naravni dejavniki, pri čemer so poudarjeni valovit relief geografskega območja, močan hidrografski sistem območja, velika raznolikost tal in njihove možnosti za kmetijstvo na skupni podlagi, Armorikanski masiv, ki omogoča diferencirane uporabe parcel, blago podnebje, prisotnost mineralnih snovi, imenovanih „grit“ (pesek iz marmornih in granitnih granulatov) v tleh, strokovno znanje in izkušnje ljudi pri izdatnem razdeljevanju žit živalim na kmečkem dvorišču in oblikovanje ozemlja v pokrajino s sistemom zaprtih polj).

— V delu „posebnosti proizvoda“ so poudarjene posebne lastnosti proizvoda (okrogel trup z zaobljenimi fileji in debelejšimi sloji maščobe ob strani beder ter obeh straneh prsnice).

— Nazadnje so v točki „vzročna povezava“ pojasnjeni vzajemni vplivi med naravnimi in človeškimi dejavniki ter proizvodom, in sicer rejo perutnine, ki se je razvila, tako da je izkoristila: — veliko raznolikost kakovosti tal (proizvodnja žit in travniki v zelo obširni geografski bližini), — blago podnebje (ki omogoča izhod perutnine na prosto zelo zgodaj), — obsežno obraslost z živo mejo (zaščita perutnine pred plenilci in vetrom, naravne gredi, ki zagotavljajo, da je na voljo dovolj žuželk in peska za spodbujanje raziskovanja površin na prostem), — uporabo trpežnih, počasi rastočih pasem, — krmo, pri kateri prevladujejo žita, — mesnatost okrogle perutnine z zaobljenimi fileji in debelejšimi sloji maščobe ob strani beder ter obeh straneh prsnice.

Vsi ti elementi so omogočili, da je perutnina „Volailles d’Ancenis“ pridobila naprej regionalni sloves (perutninska tržnica v Ancenisu), nato pa še nacionalni sloves (nagrade na tekmovanju Concours général agricole od leta 1995).

Iz zgoraj navedenih razlogov je točka (f) „povezava“ povzetka nadomeščena s točko 5 „Povezava z geografskim območjem“ enotnega dokumenta.

5.6 Postavka „Označevanje“

Naslednja določba specifikacije proizvoda:

„Za vsako etiketo na proizvodih z zaščiteno geografsko označbo ,d‘ANCENIS‘ je treba pridobiti predhodno odobritev:

(1). odbora za certificiranje kakovosti (Comité de Certification de SEVRE ET LOIRE QUALITE);

(2). nacionalnega odbora za oznake in normativno certificiranje skladnosti (Commission Nationale des Labels et de la Certification Normative de Conformité)“,

Navedbe na etiketah morajo biti v skladu z obveznimi in posebnimi izrazi za proizvode z oznako kakovosti, kot so določeni v tehničnih smernicah ministrstva za kmetijstvo za oznako kakovosti ‚Labels Avicoles ‘.“

je črtana, ker so vse informacije iz te točke specifikacije proizvoda zastarele, saj:

— je bilo ime certifikacijskega organa, odgovornega za nadzor (Comité de Certification de Sèvre et Loire Qualité), od takrat spremenjeno in se zato ne zdi primerno, da se na etiketah ohrani tovrstna informacija,

— je bila spremenjena organizacija francoske uprave, ki izvaja navodilo o uradnih oznakah porekla (Commission Nationale des Labels et de la Certification Normative de Conformité), in ta organ ne obstaja več. Kot pri prejšnji točki se torej ne zdi več primerno, da bi na etiketi ohranjali tovrstno informacijo,

— nazadnje, uradna tehnična dokumentacija o oznakah za perutnino, ki jo je pripravilo ministrstvo za kmetijstvo, ne obstaja več, poleg tega se ne zdi več primerno, da bi specifikacijo proizvoda z ZGO povezovali s tretjim nacionalnim dokumentom.

Določba:

„Na etiketi mora biti geografska označba, pred njo pa ime proizvoda“,

je v specifikaciji proizvoda nadomeščena z naslednjo določbo:

„Poleg obveznih navedb, ki se zahtevajo z zakonodajo o označevanju in predstavitvi živil, so na etiketi:

— registrirano ime proizvoda ‚Volailles d’Ancenis‘,

— simbol ZGO Evropske unije v istem vidnem polju.“

Poleg tega so črtane navedbe v točki (h) „Označevanje“ povzetka in zato niso povzete v točki 3.6 enotnega dokumenta.

5.7 Drugo

- Skupina vložnikov:

V specifikaciji proizvoda je črtana naslednja določba:

„1. PODATKI O SKUPINI VLOŽNIKOV 1.1. Ime: Les Fermiers d'Ancenis 1.2. Naslov: 276, bd Schuman 44150 Ancenis, Francija Tel. Faks +33 40988954 +33 40960110 1.3 Pravna oblika: Sindikat, urejen z zakonom z dne 21. marca 1884, ustanovljen 17. oktobra 1975 1.4 Sestava: 225 članov, rejcev perutnine v Ancenisu na dan 31. decembra 1994“

in nadomeščena z naslednjo določbo:

„Skupina vložnikov Les Fermiers du Val de Loire Boulevard Pasteur – BP 50262 44158 Ancenis Cedex, Francija Tel. +33 240988252 Faks +33 240831500 E-naslov: fermiersduvaldeloire@terrena.fr Nepridobitno združenje po zakonu iz leta 1901“

Ta sprememba zadeva posodobitev kontaktnih podatkov o skupini vložnikov.

Ta sprememba specifikacije proizvoda ne vpliva na enotni dokument.

- Nadzorni organi:

Nadzorni organi: V skladu z veljavnimi nacionalnimi zahtevami za uskladitev besedila specifikacij proizvodov so črtani ime in kontaktni podatki certifikacijskega organa. Ta postavka zdaj vključuje kontaktne podatke francoskih pristojnih nadzornih organov: Nacionalnega inštituta za poreklo in kakovost (INAO – Institut national de l‘origine et de la qualité) ter generalnega direktorata za konkurenco, varstvo potrošnikov in preprečevanje goljufij (DGCCRF – Direction générale de la concurrence, de la consommation et de la répression des fraudes).Ime in kontaktni podatki certifikacijskega organa so odslej dostopni na spletišču inštituta INAO in v podatkovni zbirki Evropske komisije.

Ta sprememba specifikacije proizvoda ne vpliva na enotni dokument.

- Nacionalne zahteve:

V nacionalne zahteve so dodane glavne točke, ki jih je treba preverjati v skladu z veljavno nacionalno zakonodajo.

Ta sprememba specifikacije proizvoda ne vpliva na enotni dokument.

- Nadzor:

Z veljavno specifikacijo proizvoda je določena posebna postavka za nadzor nad določbami specifikacije proizvoda, ki je podobna načrtu nadzora. V skladu s sedanjimi zahtevami glede nadzora so vsi ti elementi črtani iz specifikacije proizvoda. Vzporedno je bil sestavljen načrt nadzora, ki omogoča zagotavljanje nadzora nad celotno predlagano specifikacijo proizvoda.

ENOTNI DOKUMENT

„VOLAILLES D’ANCENIS“

EU št.: PGI-FR-0167-AM02 - 15.10.2019

ZOP ( ) ZGO (X)

1. Ime [ZOP ali ZGO]

„Volailles d’Ancenis“

2. Država članica ali tretja država

Francija

3. Opis kmetijskega proizvoda ali živila

3.1 Vrsta proizvoda [v skladu s Prilogo XI]

Skupina 1.1 Sveže meso (in klavnični izdelki)

3.2 Opis proizvoda, za katerega se uporablja ime iz točke 1

„Volailles d’Ancenis“ so ptice iz reda Galliformes. Pripadajo različnim družinam, h katerim prištevamo več vrst živali:

— piščanca, mlado kokoš, kopuna,

— pegatko, kopuna pegatke,

— purana.

Vsa perutnina izvira iz trpežnih, počasi rastočih pasem, ki omogočajo dolgo rejo in zakol na meji spolne zrelosti, s čimer se zagotavlja optimalna kakovost (mesnatost in organoleptične lastnosti).

Reja poteka na prostem, na zatravljenih in z drevjem poraslih površinah, ki so ugodne za naravno značilnost teh pasem, da raziskujejo površine.

Za perutnino „Volailles d’Ancenis“ je značilen okrogel trup z zaobljenimi fileji in debelejšimi sloji maščobe ob strani beder ter obeh straneh prsnice.

Glede na perutnino so lastnosti končnih proizvodov naslednje:

Najmanjša teža Barva mesa in kože Barva nog Piščanec 1 kg rumena ali bela rumena, bela ali črna Pegatka 0,850 kg bež črna Kopun 2,5 kg rumena ali bela rumena ali bela Kopun pegatke 1,4 kg bež črna Mlada kokoš 1,6 kg rumena ali bela rumena ali bela Puran 2,3 kg rumena ali bela črna

3.3 Krma (samo za proizvode živalskega izvora) in surovine (samo za predelane proizvode)

Krmo za perutnino „Volailles d’Ancenis“ sestavljajo izključno rastline, minerali in vitamini, od katerih je najmanj 70 % žit in proizvodov iz žit. V celotnem obdobju pitanja (po 28 dnevih) se perutnini daje najmanj 12 % žit v celem zrnju, s čimer se spodbuja delovanje mlinčka in izpolnijo naravne potrebe ptic.

Delež stranskih proizvodov iz žit ne sme presegati 15 % celotne sestave. Največji delež vseh maščob v krmi je omejen na 6 %.

Različne kategorije surovin, ki sestavljajo krmo, so:

— žitna zrna in iz žit pridobljeni proizvodi,

— oljna semena ali plodovi in iz njih pridobljeni proizvodi;

pri rastlinskih oljih se uporabljajo samo surova in rafinirana olja;

— semena stročnic in iz njih pridobljeni proizvodi,

— gomolji in korenine ter iz njih pridobljeni proizvodi,

— druga semena in plodovi, na primer grozdje, ter iz njih pridobljeni proizvodi,

— krmne rastline, voluminozna krma in iz njih pridobljeni proizvodi, na primer lucerna in iz nje pridobljeni proizvodi,

— druge rastline, alge in iz njih pridobljeni proizvodi,

— rudninske snovi in iz njih pridobljeni proizvodi,

— proizvodi in stranski proizvodi fermentacije mikroorganizmov: neaktivni pivski kvas, gojen na rastlinski podlagi,

— drugo: — proizvodi predelave rastlin, — proizvodi predelave začimb, — proizvodi predelave zelišč.

3.4 Posebne faze proizvodnje, ki jih je treba izvajati na opredeljenem geografskem območju

Reja perutnine „Volailles d’Ancenis“ poteka na opredeljenem geografskem območju od starosti enega dneva do odstranitve perutnine za zakol.

3.5 Posebna pravila za rezanje, ribanje, pakiranje itn. proizvoda, za katerega se uporablja registrirano ime

Perutnina „Volailles d’Ancenis“ se trži v celih kosih ali razsekana, sveža ali zamrznjena.

Celi kosi so pridobljeni iz trupov razreda A; razkosani deli so lahko pridobljeni iz trupov razreda B, vendar pa morajo biti kosi v prodaji razreda A.

Trupi so lahko v obliki:

— „pripravljeni za peko“ (oskubljeni, eviscerirani, brez glave in s spodnjim delom nog ali brez njega), pakirani v prozorno folijo, v kontrolirani atmosferi ali vakuumsko,

— „z odstranjenim črevesjem“ (oskubljeni, eviscerirani, z glavo, nogami in drobovino).

Perutninska drobovina (srce, mlinček in jetra) se trži sveža ali zamrznjena.

3.6 Posebna pravila za označevanje proizvoda, za katerega se uporablja registrirano ime

—

4. Jedrnata opredelitev geografskega območja

Seznam kantonov in občin, ki sestavljajo geografsko območje z ZGO „Volailles d’Ancenis“:

celoten departma Loire-Atlantique;

departma Maine-et-Loire:

kantoni:

Angers 1;

Angers 2;

Angers 3;

Angers 4;

Angers 5;

Angers 7 razen nekdanjega ozemlja pooblaščenih občin Bauné in Corné (občina Loire-Authion) ter La Ménitré – Beaupréau – Chalonnes-sur-Loire – Chemillé-Melay razen nekdanjega ozemlja pooblaščene občine Martigné-Briand (občina Terranjou);

Cholet 1;

Cholet 2;

La Pommeraye;

Les Ponts-de-Cé razen nekdanjega ozemlja pooblaščenih občin Chemellier in Coutures (občina Brissac-Loire-Aubance);

Saint Macaire-en-Mauges;

Tiercé razen občin Baracé, Durtal, Étriché, Les Rairies, Montigné-les-Rairies in nekdanjega ozemlja pooblaščenih občin Daumeray in Morannes (občina Morannes-sur-Sarthe-Daumeray);

občine: Angers (del kantona Angers 6) – Montreuil-sur-Loir – Rives-du-Loir-en-Authion – Saint-Barthélemy-d'Anjou – Verrières-en-Anjou;

departma Deux-Sèvres:

kantoni:

Bressuire;

Cerizay;

La Gâtine razen občin Doux, La Ferrière-en-Parthenay, Fomperron, Mazières-en-Gâtine, Oroux, Pressigny, Saint-Germier, Saint-Georges-de-Noisne, Saint-Marc-la-Lande, Thénezay in Verruyes;

Mauléon;

Parthenay;

Thouars razen občine Louzy;

občine: Airvault, Argenton-l'Eglise, Availles-Thouarsais, Bouillé-Loretz, Boussais, Coulonges-Thouarsais, Glénay, Louin, Luché-Thouarsais, Luzay, Maisontiers, Pierrefite, Sainte-Gemme, Saint-Loup-Lamaire, Saint-Varent, Tessonnière in Val-en-Vigne;

departma Vendée:

kanton:

Mortagne-sur-Sèvre;

občine: Bazoges-en-Paillers, La Boissière-de-Montaigu in Treize-Septiers.

5. Povezava z geografskim območjem

Povezava s poreklom perutnine „Volailles d’Ancenis“ temelji na njenem slovesu in posebnostih proizvoda, povezanih s strokovnim znanjem in izkušnjami rejcev.

Geografsko območje z ZGO „Volailles d’Ancenis“ zajema celotno spodnjo dolino reke Loare od njenega ustja do doline reke Loir. Relief je valovit in poteka po precej gosti rečni mreži.

Za geografsko območje je značilna velika raznolikost tal na skupni podlagi Armorikanskega masiva in z vidika možnosti tal za kmetijstvo posledično prostorska raznovrstnost, vključno na ravni kmetijskega gospodarstva. To v veliki meri pojasnjuje sistem pridelave, saj so kmetje in rejci na območju zemljišča, ki se najhitreje sušijo ali so najslabše odcedna, tradicionalno vedno namenili za travinje, najgloblja in/ali najrodovitnejša zemljišča za pridelavo žit, zlasti pšenice in ječmena, druga zemljišča pa za pridelavo krmnih rastlin.

Geografsko območje z ZGO „Volailles d’Ancenis“ je del ene od velikih regij s sistemom zaprtih polj (bocage) v Franciji. Tako je za vse departmaje, tj. Loire Atlantique, Maine-et-Loire, Vendée in Deux-Sèvres, značilna obsežna prisotnost sistemov zaprtih polj; sistemi zaprtih polj so tako neprekinjeno prisotni na celotnem geografskem območju. Živa meja, ki je s svojimi različnimi esencami pravo izobilje biotske raznovrstnosti, ponuja zavetje divji favni in zlasti žuželkam; te so na površinah na prostem poleg črvov v zemlji dejanski vir beljakovin, čeprav je težko določiti njihovo količino. Tla zagotavljajo tudi mineralne snovi, imenovane „grit“: to so kamenčki na površini teh z živo mejo obraslih neobdelanih tal, ki ugodno vplivajo na razvoj mlinčka pri živalih, ki jih zaužijejo.

Podnebje na geografskem območju sestavljajo večinoma blage in oceanske mezoklime, ki omogočajo zgodnji izhod perutnine na prosto. Zaradi količine padavin spomladi, ki spodbuja zgodnjo rast trave, so v preteklosti rejci perutnino kmalu spuščali na prosto.

Geografsko območje perutnine „Volailles d’Ancenis“ je tradicionalno regija z mešano rastlinsko pridelavo in živinorejo.Hkrati s tema glavnima dejavnostma se je pojavila tudi reja živali na kmečkem dvorišču, pri čemer je bilo žito osnovna krma za perutnino. To dopolnilno dejavnost so tradicionalno vodile ženske in je prinašala dnevni zaslužek. Te tradicije reje so se ohranile do danes in so še vedno prisotne pri reji perutnine „Volailles d’Ancenis“: živali so zunaj ves dan, čepijo na gredi kot so včasih na dvorišču, rejec jati tako kot prej kmetica vsak dan nameče žito in perutnina se krmi predvsem z žiti. Posebna pozornost je namenjena krmi in pitanju, da se iz piščanca, pitanega z zrnjem, vzredi tolstega piščanca.

Reja perutnine „Volailles d’Ancenis“ je tradicionalna prosta reja. Perutnina „Volailles d’Ancenis je zgodaj spuščena na prosto. Piščanci, kopuni piščanca in mlade kokoši se na prosto spustijo 37. dan, pegatke in kopuni pegatke 53. dan ter purani 42. dan.

Ta zgodnji izhod je mogoč zaradi trpežnosti pasem, pa tudi njihove močne potrebe po raziskovanju površin na prostem. Živali so po naravi zelo aktivne in izražajo svoje potrebe po čepenju, brskanju in zobanju, kar spodbujajo prakse reje, značilne za skupino proizvajalcev.

Krmo za perutnino „Volailles d’Ancenis“ sestavljajo izključno rastline, minerali in vitamini, od katerih je najmanj 70 % žit in proizvodov iz žit. Najmanj 12 % teh žit je v celem zrnju, kar spodbuja delovanje mlinčka in prispeva k organoleptičnim posebnostim.

Za perutnino „Volailles d’Ancenis“ je značilen tudi okrogel trup z zaobljenimi fileji in debelejšimi sloji maščobe ob strani beder ter obeh straneh prsnice.

Reja perutnine „Volailles d’Ancenis“ se je razvila z izkoriščanjem velike raznolikosti kakovosti tal tako na ravni območja proizvodnje kot tudi na ravni kmetijskega gospodarstva.

Ljudje so se namreč prilagodili z uvedbo dopolnilnih sistemov gospodarjenja, da bi čim bolj izkoristili vsa zemljišča, in sicer z mešano rastlinsko pridelavo in živinorejo ter zlasti proizvodnjo žit in govedorejo.

Zato so morali razdeliti svoje zemljišče in ga obdelati v pokrajino s sistemom zaprtih polj. Taka pokrajina je značilna za geografsko območje „Volailles d’Ancenis“.

Površine so obrasle z zaščitno živo mejo, ki razmejuje površine, ugodne za rejo perutnine na prostem. Živa meja tudi ščiti pred vetrom in plenilci. Poleg tega zagotavlja naravne prostore, na katerih čepi perutnina, in je bogata z žuželkami ter mineralnimi snovmi, ugodnimi za razvoj perutnine. Po drugi strani pa tudi spodbuja raziskovanje na celotni površini na prostem.

Trpežne pasme, večinoma blago in oceansko podnebje ter zaščitna živa meja omogočajo zgodnji izhod živali na prosto. Zaradi tega lahko perutnina uživa obilne travne vire.

Ena od naravnih potreb teh trpežnih pasem je čepenje, in sicer na nizkih vejah žive meje, pa tudi v kokošnjakih, v katerih jim rejci namestijo gredi. Tako omogočena redna aktivnost zagotavlja lastnosti perutnine „Volailles d’Ancenis“.

Rejci spodbujajo druge naravne potrebe piščancev, kot sta zobanje in brskanje, ki jih izpolnjujejo z dnevnim razdeljevanjem žita in predmetov za zobanje. Vsi ti elementi v povezavi z dolgo rejo omogočajo značilno zaobljenost trupov, saj perutnini omogočajo mir, potreben za dobro spitanost.

Zaradi tradicionalnosti te reje je perutnina pridobila najprej regionalni sloves, potrjen s prisotnostjo na tedenski perutninski tržnici v Ancenisu.

Vsi ti elementi pa so prispevali k priznani kakovosti končnega proizvoda, kar dokazujejo medalje na pariškem tekmovanju Concours général agricole od leta 1995.

Sklic na objavo specifikacije proizvoda

(drugi pododstavek člena 6(1) te uredbe)

https://www.legifrance.gouv.fr/affichTexte.do?cidTexte=JORFTEXT000039121349&dateTexte=&categorieLien=id

(1) UL L 343, 14.12.2012, str. 1.